Is my nederigheid eg of vals? - www.bybelkennis.co.za
Is my nederigheid eg of vals?
As long as there is a separation between Christ and us, all that he suffered and performed for the salvation of mankind is useless and unavailing to us. — Johannes Calvyn
In die openbaar is ons nederig; in die privaat gaan alles oor homself. Daar is baie mense wat voorgee dat hulle nederig is, maar in werklikheid is hulle net oor hulle eie agenda bekommerd. Hoe weet ons of hulle nederigheid eg of vals is?
Ware nederigheid lei my om nuuskierig en bekommerd oor ander te wees – nie net belang te stel in hoe hulle my sake sal bevorder nie. Nederigheid beteken ek plaas ander eerste in my gedagtes, woorde en optrede. Dit is maklik om voor te gee dat jy nederig is as daar vir jou ‘n voordeel in is. ‘n Nederig persoon stel belang in die langtermyn welstand van ander en nie in sy eie korttermyn selfbelang nie. Ons help ander vir wie hulle is en nie as gevolg van hulle posisie nie.
Nederigheid stel belang in ware diens. Vals nederigheid is kruiperigheid en nie diens nie. Daarom word nederige mense dikwels as mense met ‘n swak selfbeeld beskou. Dit is egter arrogante mense wat ‘n skewe selfbeeld het – hulle dink te veel van hulle bydraes en soek altyd krediet vir wat hulle doen.
As ‘n nederige persoon ‘n fout erken of erken dat hy verkeerd was, maak hy nie net verskoning nie – hy stel dinge reg. Die trotse persoon mag sê dat hy jammer is, maar gaan voort om te doen wat hy nog altyd gedoen het. Abraham Lincoln was altyd bereid om sy foute te erken.
Ware nederigheid bou ander op; vals nederigheid breek ander af. Die persoon wat baie gou krediet opeis vir iets wat goed gedoen is, is dikwels die eerste persoon om ander te blameer as dinge skeef loop. As dinge verkeerd loop? A humble leader looks in the mirror, not out of the window (Jim Collins).
Hoe meer verantwoordelikheid en gesag iemand het, hoe meer nederigheid het hy nodig.
Dit is moeilik om ‘n ander persoon se hart te lees, maar vals nederigheid openbaar hom op een of ander stadium. Luister na die raad van Abigail Adams, Amerikaanse presidentsvrou, aan haar seun: If you begin to think yourself better than others, you will then become less worthy, and lose those qualities which now make you valuable.
by Mitch Kalp · Published 31/01/2011 · Last modified 28/09/2014
Vervang die leier
Ds Dirk Venter
Veertig plus en die plaaslike gemeente
Profetiese aksies – Hermie van Zyl